ming030890/wiki-yue-high-quality huggingface dataset:
婆羅摩笈多

婆羅摩笈多（梵文：ब्रह्मगुप्त，國際梵文轉寫字母：Brahmagupta，598年—668年）係印度一位數學家同天文學家，响印度嘅拉賈斯坦邦賓瑪律出世，一生可能大多數時間都係响嗰度度過。當時上面講嘅地區屬於哈爾沙帝國。婆羅摩笈多係烏賈因天文台台長，响佢做嘢嗰陣，寫咗兩本關於數學同天文學嘅書，當中包括响628年寫成嘅《婆羅摩曆算書（英文：Brāhmasphuṭasiddhānta）》。
婆羅摩笈多係第一個講有關0點計法嘅數學家。婆羅摩笈多同當時好多嘅印度數學家一樣，會將啲字排成橢圓形嘅句子，而且最後會有一個環狀咁排嘅詩。由於無講到證明，唔知到佢啲數點計出嚟。

生平同佢作嘅嘢
响《婆羅摩曆算書》第十四篇嘅第7句同第8句講到婆羅摩笈多係响三十歲嗰年作呢本書，亦即係西元628年，因此可以推到婆羅摩笈多係响西元598年出世
。婆羅摩笈多寫咗四本有關數學同天文學嘅書，分別係624年嘅《Cadamekela》、628年嘅《婆羅摩曆算書》、665年嘅《Khandakhadyaka》及672年嘅《Durkeamynarda》，其中最出名嘅係《婆羅摩曆算書》。波斯歷史學家比魯尼响佢作嘅《Tariq al-Hind》講到阿拉伯帝國阿拔斯王朝嘅哈里發馬蒙曾經派大使去印度，並將一本「算書」帶到巴格達翻譯做阿拉伯文，一般覺得嚟本算書就係《婆羅摩曆算書》。

數學
《婆羅摩曆算書》中有四章半講嘅係純數學，第12章講嘅係演算系列同少少幾何學。第18章係關於代數，婆羅摩笈多响呢度引入咗一個解二次丟番圖方程例如nx² + 1 = y²嘅方法。
婆羅摩笈多重提供咗計任何四條邊已知嘅圓內接四邊形嘅面積嘅公式。海倫公式係婆羅摩笈多比嘅公式一個特殊嘅形式（一邊係零）。婆羅摩笈多公式同海倫公式之間嘅關係好似餘弦定理擴展咗畢氏定理。

代數
婆羅摩笈多响《婆羅摩曆算書》第十八章畀咗線性方程嘅解：
色之間嘅數交換咗嘅差除未知數嘅差，就係方程嘅解。
當中方程嘅解係，而色係指常數項c同e。佢然後進一步畀咗二次方程兩個解：
18.44：色同二次項同4相乘嘅積加一次項嘅二次方嘅數，將呢個數開方後減一次項，再將全個數除一次項嘅2倍，就係方程嘅解。
18.45：色同二次項嘅積加一次項一半嘅二次方嘅數，將呢個數開方之後減一次項嘅一半，再約全個數除一次項就係方程嘅解。
其實佢哋分別講咗方程恆等於
同
。

級數
婆羅摩笈多畀咗頭n個平方或者立方和嘅計法：
個平方嘅和係平方嘅項數乘以項數加1乘項數加1嘅兩倍除6。立方嘅和係本身數嘅和嘅二次方。
呢個婆羅摩笈多嘅方法比較接近依加嘅樣。
呢度婆羅摩笈多畀咗頭n個自然數嘅平方同立方計嘅方法，分別係同

零
婆羅摩笈多畀咗數學入面一個好重要嘅概念：0。《婆羅摩曆算書》係到依加為止知到咗嘅第一部將0當作一個普通嘅數字嚟用嘅書。除此之外呢本書重講咗負數同0嘅運算規則。呢啲規則同今日嘅規則好接近。
婆羅摩笈多响《婆羅摩曆算書》嘅第十八章入面咁樣講：
18.30：正數加正數係正數，負數加負數係負數。正數加負數係佢哋之間嘅差，如果佢哋一樣，結果就係零。負數加係負數，正數加零係正數，零加零係零
18.32：負數減零係負數，正數減零係正數，零減零係零，正數減負數係佢哋之間嘅和。
佢咁樣講乘法：
18.33：正乘負係負，負乘負係負，正乘正係正，正數乘零、負數乘零同零乘零都係零。
最大嘅區別係响婆羅摩笈多試吓定義「除零」，响現代數學入面呢個運算係唔知嘅。
18.34：正數除正數或者負數除負數係正數，正數除負數或者負數除正數係負數，零除零係零
18.35：正數或者負數除零會有零做嗰個數嘅除數，零除正數或者負數會有正數或者負數做嗰個數嘅除數。正數或者負數嘅平方係正數，零嘅平方係零。
婆羅摩笈多嘅定義唔實用，例如佢覺得。而佢並無保證且嘅講法係啱嘅。

婆羅摩笈多公式
圖用嚟參考
内文：婆羅摩笈多公式
婆羅摩笈多响《婆羅摩曆算書》第十二章入面咁講
12.21：一個四邊形或者三角形嘅大約面積係邊同對邊嘅和嘅一半。四邊形嘅準確面積係每一條邊分別咁俾另外三條邊減嘅和嘅一半嘅開方。
設一個圓內接四邊形嘅四條邊係p﹑q﹑r﹑s，大約面積係，設，準確面積就係。
雖然婆羅摩笈多無點樣講四邊形係圓內接四邊形，但其實依個係明顯嘅。

圓周率
婆羅摩笈多重提供咗一個化圓為方嘅幾何方法：
12.40：直徑同半徑嘅二次方每個乘3分別係圓形大約嘅周界同面積。而準確值就係直徑同半徑嘅二次方乘開方10。
呢個方法唔係好啱，跟佢嘅計算得到嘅圓周率係。

天文學
婆羅摩笈多係最早用代數去解掂天文問題嘅人。一般覺得阿拉伯人係通過《婆羅摩曆算書》知到印度天文學嘅。770年阿拔斯王朝第二代哈里發曼蘇爾去請烏賈因嘅學者去巴格達用《婆羅摩曆算書》介紹印度嘅代數天文學。佢重請人將婆羅摩笈多嘅書翻譯做阿拉伯語。
婆羅摩笈多其它重要嘅天文成就响：計星曆表、天體出生同下降嘅時間、合相、日食同月食嘅方法。婆羅摩笈多話往世書入面大地係平嘅或者好似碗一樣入面無嘢嘅理論唔啱。相反咁佢嘅觀察覺得大地同天空係圓嘅，不過佢錯咗咁話大地唔郁。
蕭凌志

蕭凌志（德文：Olaf Scholz ，德文讀音： [ˈoːlɐf ˈʃɔlts]，1958年6月14號—），德國政治人物，現任德國總理，德國社會民主黨（社民黨）成員，曾經喺默克爾內閣擔任財政部長。2021年德國聯邦議院選舉之後，隨住社民黨、自由民主黨（自民黨）同聯盟90/綠黨（綠黨）達成組閣協議，蕭凌志喺同年12月8號獲聯邦議院推選為新任德國總理。

加入社會民主黨
蕭凌志喺1984年出席「青年社會主義者組」嘅集會
蕭凌志喺1975年以學生身份加入社民黨，並加入咗社民黨嘅青年組織「青年社會主義者組」。佢喺1982年至1988年間擔任聯邦青年社會主義者組副主席。1987年至1989之間，佢亦都係國際社會主義青年聯盟副主席。蕭凌志曾經批評過北約係「侵略性嘅帝國主義同盟」，話西德係「歐洲大企業家嘅堡壘」，他亦都同時批評社會自由主義者聯盟，並且將個聯盟講到係「著重權力鬥爭多過做實事」。  1984年1月4號，蕭凌志同其他青年社會主義者組嘅領導人喺東德見咗德國統一社會黨中央委員會秘書埃貢·哥倫茲同埋統一社會主義黨中央委員會政治局委員赫拔·哈伯。 1987年，蕭凌志再次出訪東德，並且喺威登堡嘅自由德國青年組織和平集會上面，作為青年社會主義者組嘅代理人去支持裁軍協議。

聯邦議會議員
蕭凌志喺1998年以40歲之齡首次當選為漢堡阿爾托那選區嘅聯邦議院議員。

漢堡州內政部長
2001年5月30日，蕭凌志就任漢堡州內政部長。佢喺擔任漢堡內政部長期間曾經支持通過強制使用催吐劑嚟收集毒品使用者同交易商嘅證據，但因為可能引發健康問題，漢堡醫學會反對呢項提議。  隨住社民黨喺2001年漢堡州議會選舉落敗，蕭凌志亦都辭去咗漢堡州內政部長嘅職務。

社民黨總書記
蕭凌志喺2002年聯邦議院選舉入面再次當選為聯邦議院議員。 2002年至2004年期間，蕭凌志擔任社民黨總書記。
蕭凌志曾經喺2005年調查德國簽證醜聞入面擔任調查委員會嘅社民黨發言人。同年嘅聯邦議院選舉之後，佢仲擔任社民黨聯邦議院小組嘅第一議會秘書，並且成為社民黨首席黨鞭。喺佢任職期間同德國基督教民主聯盟（基民盟）首席黨鞭羅拔·呂特根密切合作，喺聯邦議院捍衛由總理默克爾領導嘅執政聯盟。 同時，佢亦都做過議會監督小組成員，負責對德國情報部門（BND、MAD同BfV）進行對議會嘅監督。
2011年3月10日，蕭凌志因為當選漢堡市長而辭去聯邦議院議員職務。

聯邦勞動及社會事務部部長
2007年，蕭凌志喺默克爾內閣擔任勞動及社會事務部部長。
2009年德國聯邦議院選舉之後，社民黨退出內閣，而蕭凌志當選為社民黨副黨魁。 2009年至2011年期間，佢仲係社民黨阿富汗/巴基斯坦工作組嘅成員。  2010年，佢去咗喺西班牙薛格斯舉行嘅比德堡年會。

漢堡市長
蕭凌志喺2011年3月當選漢堡市長。
2011年，蕭凌志成為社民黨喺漢堡州選舉嘅主要候選人，社民黨以48.3%得票率贏得漢堡議會121個席位入面嘅62個。 2011年3月11號，佢喺當選漢堡市長三日後辭去聯邦議院議員嘅職務。
2011年6月7號，蕭凌志出席由美國總統奧巴馬喺白宮為默克爾舉行嘅國宴，作為喺漢堡舉辦嘅年度聖馬蒂斯日宴會嘅主持人，佢重邀請咗幾名外國政要嚟到漢堡，比如法國總理莊-馬克·埃羅（2013年）、英國首相甘民樂（2016年）同加拿大總理朱斯坦·杜呂多（2017年）。喺2015年到2018年之間，佢仲做咗《法德合作條約》下嘅德意志聯邦共和國文化事務專員。
蕭凌志曾參與基民盟、拜仁基督教社會聯盟（基社盟）同社民黨之間嘅會議，以便喺2013年聯邦議院選舉之後組建聯合政府。喺隨後會議嘅談判入面，佢帶領社民黨代表團參加金融政策工作組；當時嘅聯邦財政部長係禾夫岡·蕭伯樂。據媒體報導，蕭凌志喺當時有可能接替蕭伯樂成為財政部長。雖然後嚟蕭伯樂依然係財政部長，但組建聯合政府嘅談判最終獲得成功。
喺蕭凌志嘅領導下，社會民主黨贏得2015年漢堡議會選舉，並獲得約47%嘅選票。選後社民黨同綠黨組成聯合政府。

德國副總理兼財政部長
社民黨、基民盟同基社盟喺2018年達成組閣協議
喺2017年聯邦議院選舉之後，基民盟、基社盟同社民黨達成組閣協議，蕭凌志獲委任為聯邦財政部長兼副總理，喺2018年3月14號隨第四次默克爾內閣一同上任。

德國總理
2020年8月10號，社民黨提名屬於黨內中間派嘅蕭凌志做社民黨喺2021年聯邦議院選舉嘅總理候選人。蕭凌志領導社民黨喺選舉入面以微弱優勢勝出，贏得25.8%嘅選票同聯邦議院嘅206個席位。 11月24號，社民黨、綠黨同自民黨達成組閣協議，由蕭凌志擔任德國新總理。
艾絲莉格連

艾絲莉格連（英文：Ashley Greene，1987年2月21號—）係美國一個女演員，2000年出道，作品有《吸血新世紀》電影系列。
傷得徹底

《傷得徹底》係香港歌手許志安嘅第2張唱片，喺1988年10月13號推出。
洛迪

洛迪（意大利文：Lodi）係意大利北部倫巴第洛迪省首府，喺阿達河河岸，人口約莫4.3萬。
帕丘卡

帕丘卡（Pachuca）係墨西哥伊達爾戈州首府。
如水

《如水》（英文：Flow Hong Kong，簡稱Flow HK）係個由海外香港人經營嘅網上媒體，2021年開張，編委會包括張崑陽、黃台仰、鄺頌晴呢啲流亡海外嘅香港社運人士。

遭香港網絡供應商封鎖
2024年10月4號，有喺香港境內嘅網民發現連唔到去《如水》個網站，涉及網絡供應商包括數碼通、3香港同香港寬頻，未知係咪由香港政府下令封鎖。香港政府保安局發言人回應媒體查詢只係話就提問嘅情況應該向有關服務提供者查詢。但係《如水》證實香港警方曾經喺2024年9月3號發電郵去託管《如水》網站嘅美國公司Automattic Inc.，指控《如水》可能觸犯香港國安法，要求將網站落架，但係Automattic冇跟從。
波爾多足球會

波爾多足球會（英文：FC Girondins de Bordeaux），係法國波爾多嘅一間職業足球球會，依家踢緊法國全國乙組聯賽。
謝采芝

謝采芝（英文：Fefe Tse Choi Chi，1999年9月30號—）係香港女藝人，2019年度香港小姐競選入選五強，參選後加入無綫電視。

電視劇（無綫電視）
2024.       愛. 回家之開心速遞。     韓國电台記者
2024         黑色月光 .                          安妮
奧林比亞高斯籃球會

奧林比亞高斯籃球會（英文：Olympiacos B.C.）係希臘雅典嘅職業籃球球會，依家打緊希臘籃球甲級聯賽。
大福

大福係種和菓子，亦係種日式糯米糍，包住甜餡，最常見係豆沙。
玄米茶

玄米茶係種起源自日本嘅茶，將綠茶茶葉撈埋烘焙過嘅紅米（玄米）一齊沖泡。
夏威夷魚生飯

夏威夷魚生飯（Poke）係夏威夷流行嘅一種飯餐，傳統係將切成一件件嘅魚生撈埋醬汁放喺白飯面頭，現代發展出額外加唔同餸菜。
日式煎餅

日式煎餅，臺灣又音譯做仙貝，係日本一種用白米整嘅餅乾，傳統上係將米餅放喺炭爐上煎，最後落少少豉油同味醂上色，通常配綠茶食。
湯飯

湯飯係指將湯同白飯放埋同一個碗一齊食嘅菜式，大中華、日本、韓國都有呢種食法，譬如香港嘅鴨髀湯飯同日本嘅茶漬飯。
印尼黃薑飯

印尼黃薑飯（Nasi kuning）係印尼嘅一種飯餐，主要係用黃薑同椰漿去煮白飯，再配搭唔同餸菜放落同一隻碟度。
泡菜炒飯

泡菜炒飯係韓國流行嘅一種炒飯，主要用到韓國泡菜去炒飯，亦可以加唔同餸菜，譬如午餐肉、火腿、煙肉等等。
1955年越南國公投選舉

1955年越南國公投選舉喺1955年10月23號喺南越舉行嚟決定越南國之後嘅政體同未來，越南國政權可能由君主制轉做行共和制嘅越南共和國。而兩邊支持者分別係：首相吳廷琰同國家元首阮福晪分別主張行共和制同君主制。

結果
最後吳廷琰通過污糟嘅手段贏咗呢次選舉，得票率有98.2%。喺首都西貢，吳廷琰攞到超過六十萬張票，雖然選民名單上面只有四十五萬人。
喺投票完咗三日之後，吳廷琰宣布越南共和國成立，由佢本人嚟做總統。美國政府對吳廷琰表示致敬。
菩提伽耶爆炸案

2013年菩提伽耶爆炸案係指2013年7月7號喺印度菩提伽耶：聯合國教科文組織世界遺產嘅摩訶菩提寺附近所發生嘅爆炸攻擊事件，另外印度未爆彈處理小組成功拆解咗幾個其他嘅引爆裝置。今次爆炸攻擊造成5人受傷，包括2名僧侶，不過主要嘅毗訶羅回傳說中釋迦牟尼悟道嘅菩提樹冇受到炸彈波及。雖然已經拉咗幾個放炸彈嘅疑犯，但冇組織公開認係佢哋做。今次爆炸攻擊丹增嘉措同昂山素姬都好關注。
Tapestry

Tapestry公司（Tapestry, Inc.，紐交所：TPR）係美國一間高檔皮具公司，有造男女裝手袋、行李篋、公事包、荷包同埋其他配件（褲頭帶、鞋、絲巾、遮、太陽眼鏡、鎖匙扣、手錶等等）。
Tapestry公司原名Coach公司，1941年喺曼克頓成立，2000年10月4號喺紐約證券交易所上市（NYSE前編號：COH），2017年10月31號改爲家下嘅公司名同交易編號。2011年12月，公司以香港預託證券(HDR)方式喺香港聯合交易所主板以介紹上市形式進行第二上市（港交所前編號：6388），由於香港預託證券嘅交易量較低，至2018年3月撤回上市。
Tapestry公司家下行政總裁係Joanne Crevoiserat，2020年7月份上任。
2005年FIFA世界冠軍球會盃

2005年FIFA俱樂部世錦賽係第2屆世界冠軍球會盃。最後巴西嘅聖保羅捧盃。
給所有朋友們的歌

《給所有朋友們的歌》係由孫楠、董玉方、梁芒、韓冰填詞，孫楠作曲同演唱。呢首歌喺2021年8月25號以單曲形式發行。
LET集團控股

LET集團控股有限公司（英文：LET Group Holdings Limited，港交所：01383）乃太陽城集團嘅一部分，以前叫做太陽城集團控股有限公司（英文：Suncity Group Holdings Limited），長期以賭博生意為主業。
呢間嘢舊時揾得最多錢嘅部件有二，為開喺澳門，搞現場賭博嘅太陽城貴賓會，同埋設於菲律賓及柬埔寨，搞直播賭博嘅太陽城網絡賭博平台；兩者都專去大陸揾客，由於令到該地資金嚴重流失，均已經俾中共打擊到收咗皮。家陣，佢聲稱自己嘅核心業務在於位處俄羅斯、菲律賓及越南之綜合度假村，亦喺大陸營運緊間商場。
此公司嘅舊老細周焯華响2021年11月27號俾澳門司法警察捉咗，然後一直被圂住；响2021年11月30號，佢開喺澳門嘅所有賭廳摺埋；盧衍溢响2022年5月13號成為佢新嘅阿頭；响2022年8月18號，間嘢個名改成宜家噉樣。
TELEX

Telex （抑或TELEX）係一種根據越南電報信號嘅未標記形式約定嘅越南文打字方法，用喺使國際鍵盤輸入文本到電腦嗰陣。呢種鍵入方法得名自電傳中使開嘅越南文約定。
根據國際鍵盤上嘅Telex約定輸入文本嗰陣時，軟件會自動轉換嗮啲常規字符串變成越南國語字入便嘅特殊字母同埋聲調符號。
Telex嘅優點係表示附加符號嘅鍵都喺字母鍵當中，手指移動短，因此打字速度快。而家呢種打字方法喺越南好普遍而且大多數越南打字軟件都支持埋呢種約定。但係喺要戥越南文並排輸入好多英文單詞嗰陣，特別係喺編程行業入便，佢個弱點亦都十分之明顯，因爲經常出現輸入法會自動畀單詞加埋附標而輸錯噉嘅現象。除開呢點，用隻輸入方案鍵入其他使用拉丁字嘅語言都好嘥時間，因為喺大多數場合，若果輸入法又加埋啲唔想要嘅附標佢，就又需要行多步添，即撳刪除鍵。

歷史
Telex打字法，亦叫電信國語，根源係喺電報機（Telex）上表示越南文嘅慣例，出現喺越南1920 - 1930年陣時，嗰陣要喺郵局發送啲電報；啲電報服務要依賴啲機械同埋基礎設施運行、啲由唔使越南文、僅衹使基本拉丁字母嘅國家製造出來嘅。喺僅衹包含拉丁字母嘅電報上閱讀越南文嘅解決方案即係使用Telex約定。提出呢種打字法嘅人係阮文永（越南文：Nguyễn Văn Vĩnh）。
Telex打字法最初係憑VietStar軟件引入到電腦嘅。之後，佢又經過郭俊玉（Quách Tuấn Ngọc）個BKED軟件再開發過（譬如z, ] 成ư, [ 成ơ...）。後者係憑VietKey，Vietres（使喺DOS）同UniKey而變得普遍。
Windows 10嘅1903版本正式支持唨Telex同埋VNI打字法。

電傳慣例
呢個約定嘅基礎係通過重複兩次原始字母抑或（對於特殊字母）緊隨原始字母之後添埋字母w、與/或（對於表示聲調符號）加添字母f、r、x、s、j之一到字串末尾嚟到表示越南文啲特殊字母與及聲調符號。呢啲係通常越南文拼寫入便冇出現有嘅拼寫（除開「oo」），噉佢就唔會攪亂個含義（w、f、j唔喺越南國語字度有），但係，呢個唔利於編寫與越南同其他外國語言混合嘅文檔。呢個約定完全只使基本嘅拉丁字母嚟表示越南話。

電腦輸入增補約定
為唨方便鍵入電腦，仲有好多其他增補約定。

零標記鍵入
依家，大多數去附標嘅軟件都具有喺後面加添埋「z」時取消附標嘅功能，例如鍵入「asz」就成「a」。另外亦都可以透過重複輸入字符或（更正重音）來取消標記，譬如，鍵入「bee e r」會係「 beer」，鍵入「her r 」會係「her」。若果文本包含埋非越南話單詞就好方便。
附標亦可以透過繼續鍵入另一個附標代表字符嚟糾正，因為「nhaf s 」就會係「nhá」（=nhas）。

ư戥ơ
某啲越南話鍵入軟件識自動將w轉換為u，將w轉換為U，另外，都可以使用「{」代替ơ，「}」代替ư，上檔shift + { = Ơ，shift + } =Ư。但係，某啲鍵盤唔支持呢個快速鍵入方法。

尾置標記同自動放置標記
喺根據電傳慣例編寫嘅文本上高，代表元音附標嘅字母同埋字母đ 必須緊跟其影響嘅字母。喺鍵入電腦文本陣時，為唨符合手寫順序嘅習慣（附標最屘寫），可以係主要字母抑或同埋聲調輸入唨之後、鍵入埋元音附標嘅字母同埋字母đ。譬如，鍵入「 baan」或「 bana」都會產生「bân」，而「 banfa」都會產生「bần」。要喺單詞嘅末尾正確嘅位置輸入聲調符號，例如要為「 hoàn」，鍵入「 hoanf」而唔係「 hoafn」，因為後者會捱解釋為「 hoà n」（錯誤拼寫）。雖然係噉，而家某啲輸入法經已有能力、去相應自動調整啲標記喺單詞上擺嘅位置。
尾置標記功能適用喺其他編碼方法，例如VNI或VIQR 。
夢劇場

夢劇場（Dream Theater）係個美國嘅前衛金屬樂隊，1985年喺紐約州成立。
恒生指數

恒生指數係香港股市價格嘅重要指標，由幾十隻成份股市值計算出嚟，代表咗香港交易所所有上市公司嘅12個月平均市值涵蓋率嘅70%。恒生指數由恒生銀行屬下嘅恒生指數有限公司負責計算、按季檢討同公佈成份股調整。

歷史
恒生指數由前董事長利國偉博士倡議成立。當年成立指數嘅原意係作為內部參考，其後證實咗可以準確反映市況，於是決定正式公開發佈。
恒生指數喺1964年創立，佢攞1964年7月31號嚟做基數日，基數點係100點，有30隻成份股。到1969年，香港證券交易所（即係香港會）先至正式攞嚟用，推出嗰時有33隻成份股。
1973年3月9日，恒生指數創下1774點高位，當年股票香港天線升幅被股民叫做『香港痴線』。但一年內發生港股歷史上最慘烈嘅一次股災，同月21日起恒生指數一路下跌，加上石油危機，1974年5月跌到只有290點。
1985年，恒生指數推出分類指數，將冚唪唥成份股分別納入金融、公用事業、地產同工商業四個分類指數入面。
1986年，恒生指數期貨開始買賣。1993年，恒生指數期權開始買賣。同年12月10日，恒生指數首次衝破10,000點，以10,228.10點收市。
1994年，成份股首次納入紅籌股（中文：紅籌股）（粵海投資（中文：粵海投資），港交所：00270）。
1997年6月20日，恒生指數首次衝破15,000點，以15,154.40點收市。
2006年9月，成份股加到34隻，係指數正式公開之後成份股數量首次變更，並首次納入H股（中文：H股）（建設銀行，港交所：00939）。
2014年12月，成份股首次納入房地產信託基金（中文：Real estate investment trust）（領匯房產基金，即係依家嘅領展房產基金，港交所：00823）。
2020年9月，成份股首次納入唔同投票權架構公司（小米集團（中文：小米集團）－Ｗ（港交所：01810）同阿里巴巴－ＳＷ（港交所：09988）、第二上市公司（阿里巴巴－ＳＷ，港交所：09988）同埋生物科技公司（藥明生物（中文：药明生物），港交所：02269）。
2021年3月，恒生指數公司公佈優化恒生指數嘅細節，成份股數目逐步加至100隻，成份股行業組別加到7個。截至2021年9月6號，恒生指數一共有60隻成份股。
2024年10月08號，低開250點，最低嗰陣跌咗2,336點，最終收市報20,926點，暴跌2,172點（即插9.4%），打破咗2008年1月22號創下嘅單日最大點數跌幅2,061點。。

成份股
呢版要更新，以反映最新情況。加完料之後唔該拎走個模。
由2021年9月6號起，恒生指數60隻成份股包括：
長和（港交所：00001）
中電控股（港交所：00002）
香港中華煤氣（港交所：00003）
滙豐控股（港交所：00005）
電能實業（港交所：00006）
恒生銀行（港交所：00011）
恒基地產（港交所：00012）
新鴻基地產（港交所：00016）
新世界發展（港交所：00017）
銀河娛樂（港交所：00027）
港鐵公司（港交所：00066）
恒隆地產（港交所：00101）
吉利汽車（中文：吉利汽車）（港交所：00175）
阿里健康（港交所：00241）
中信股份（港交所：00267）
萬洲國際（中文：萬洲國際）（港交所：00288）
中國石油化工股份（港交所：00386）
香港交易所（港交所：00388）
創科實業（中文：創科實業）（港交所：00669）
中國海外發展（中文：中國海外發展）（港交所：00688）


各項紀錄
恒生指數走勢圖
歷史最高點數：33,484點，2018年1月29日出現。
歷史最低收市點數：58.61點，1967年8月31日錄得，原因係六七暴動引發1967年香港股災。
歷史單日最大跌幅（以百分率計）：33.33%（三分之一），1987年10月26日出現，當日受到黑色星期一拖累，引發1987年香港股災，大跌1,120點。
歷史單日最大跌幅（以點數計）：2,138點，2015年7月8日出現，收市跌幅收窄至1,458點，報23,516點。（港股曾經係2008年1月22日單日最多跌2061點）
歷史單日最大升幅（以點數計）：2332.54點，2008年1月23日錄得，收市報24,090.17點。主要係美國聯儲局突然減息四分三厘救市，同埋前一日大跌超過2,000點，創出當時最大單日點數跌幅後嘅反彈引致，成為港股「大奇蹟日」之一。
歷史最長升浪（以交易日計）：連升14日，2017年12月21日至2018年1月12日出現，累積升幅1839點（6.29%），係恆指史上最長升市紀錄。
歷史最長跌浪（以月計）：2018年5月起連跌6個月，到同年10月份，恒指累跌2808點，打平1982年港股史上最長跌浪紀錄。
歷年當中其中一大牛市：2016年2月份由當時低位18320點，大幅上升至2018年1月份33154點，並高見33484點，升幅達82.8%。而恒指由2003年4月25日8331點，升到2007年10月30日31958點，期間漲幅2.84倍，升幅達73.9%。
單日最大成交金額：近4457億元，在2024年9月27日出現，主要係因為聯儲局減息。
姜嘉琳

姜嘉琳（英文：Christie Chang，1997年3月8號—）係香港無綫電視女藝員，2021年度香港小姐競選28強佳麗。

簡歷
姜嘉琳喺美國紐約大學藝術學院音樂劇系畢業，2017年參選美國華裔小姐競選攞到殿軍同最佳才藝小姐。佢本嚟有報名參選2020年度香港小姐競選，但喺面試階段退選咗，到2021年捲土重來，但入到28強後止步。落選後無綫電視仍然簽佢做藝員。
Barbie

芭比公仔（Barbie）係1959年推出、賣得最好嘅時裝玩具公仔，由美泰（Mattel）股份有限公司生產。由美國生意人 Ruth Handler（1916年 - 2002年）設計出嚟，設計靈感係由德國公仔 Bild Lilli 度嚟。
芭比有好多唔同款式嘅衫、裙、重有手袋、飾物、私家車仔、寵物、同埋唔同行業嘅返工制服，表現出唔同 life style。最初芭比淨係得白人，之後推出埋黑人同其他唔同國家民族嘅款式，好似印度芭比咁。佢個男朋友叫 Ken，喺2004年散咗，但去到2006年2月，佢哋又喺返埋一齊  。Ken 同 Barbie 一樣有好多唔同款式嘅衫換。
佢有三個細妹，Skipper、Kelly、Chelsea。
自推出以嚟，芭比一直係時裝公仔市場嘅重要組成部分。不過，近幾年，芭比面對越嚟越多嘅競爭。女性主義者亦批抨芭比公仔矮化、物化女性，好似佢個身形比例唔現實。亦一直有涉及抄芭比公仔同佢生活方式嘅訴訟。
焦耳

焦耳（簡稱焦，符號 J）係國際單位嘅熱量同做功單位。焦耳個名紀念英國物理學家占士焦耳。
一焦耳相等於：
1×10−6 兆焦耳
2.7778×10−7 千瓦·時
0.239 卡路里
0.000948 英國熱量單位
0.738 呎‧磅 力
1 W·s (瓦特 秒)
1 N·m (牛頓 米)
23.7 呎磅
10,000,000 爾格
電照街遊樂場

電照街遊樂場，香港公園之一，遊樂場之一，喺北角電照街，亦貼住渣華道同馬寶道，英文叫Tin Chiu Street Playground。行政上歸東區。設施有硬地球場、籃球場，以及五人足球場。
2016年，政府改變土地用途，把上址改成住宅用地，後建成居屋驥華宛，於2024年發售。
休達

休達（西班牙文：Ceuta）係西班牙兩個海外自治市之一，喺摩洛哥東北邊，摩洛哥宣稱對佢有主權，但係當地民眾普遍認為自己係西班牙人。
如果戰爭聽日嚟臨

如果戰爭聽日嚟臨，係蘇聯喺1938年編嘅一套劇，講蘇聯紅軍已經準備好面對敵人嘅侵略，可能暗示同預言納粹德國喺冇幾耐之後就會侵略佢哋，因為嗰陣政治局勢好唔穩定。結果喺1941年，納粹德國就真係侵略蘇聯。呢套劇有一首同名嘅主題曲。
動態同形式對等

喺語義學入面，語義等效係講緊「意思上同等」，做翻譯嗰陣成日都會諗呢樣嘢。語義等效最主要嘅類型係動態對等同形式對等（呢兩個詞係尤金·奈達創出嚟㗎）。呢兩種翻譯方法分別著重喺：
動態對等（英文：dynamic equivalence）：傳達原文嘅意思
形式對等（英文：formal equivalence）：喺譯文度保留原文嘅字詞同文法結構
奈達最初係為咗聖經翻譯先提出呢個區分。

動態對等
動態對等注重喺目標語言同文化背景度重現原文嘅意思，而唔係硬㩒原文嘅字面結構。

形式對等
形式對等就著重保留原文嘅語法結構同詞序，力求喺形式上同原文貼近。
尤西弗羅兩難

尤西弗羅兩難，又叫尤西弗羅困境，係倫理學同宗教哲學上嘅一條經典問題，出自柏拉圖寫嘅對話篇《尤西弗羅篇》。呢條問題嘅內容可以廣義化做噉嘅樣：「神明鍾意嘅嘢係咪因為佢哋本身係善嘅，定係因為神明鍾意，所以佢哋先係善嘅？」呢個問題唔單止影響咗宗教道德觀，仲對後來嘅倫理學理論，特別係關於道德實在論同主觀主義嘅討論，有深遠嘅影響。

解釋
睇埋：尤西弗羅篇同蘇格拉底反詰法
喺古希臘嘅《尤西弗羅篇》裏面，記錄咗蘇格拉底同一個叫尤西弗羅嘅祭師討論「咩係虔誠」嘅對話。大概內容係噉：
蘇格拉底問尤西弗羅點樣先算係「虔誠」。
尤西弗羅答話，虔誠就係天神鍾意嘅嘢，唔虔誠就係天神唔鍾意嘅嘢。
跟住蘇格拉底就問：如果啲天神對同一樣嘢有唔同意見，有啲鍾意有啲唔鍾意，噉呢樣嘢到底算唔算虔誠呢？
呢個問題令尤西弗羅答唔出，陷入咗兩難嘅局面。
呢段對話主要係想探討虔誠嘅定義，同時都反映咗古希臘人對宗教同道德嘅思考。
區區都有STEM

《區區都有STEM》（英文：STEM Everywhere）係香港Makerville製作嘅科普資訊節目，由霍嘉恩同教師鄧文瀚（STEM Sir）做常規主持，2023年5月14號到2024年5月26號逢禮拜日13:00-13:30喺香港電視娛樂ViuTV播，2024年6月2號到7月7號改做逢禮拜日12:30-13:00播。節目會去香港各區介紹STEM相關知識。

節目調動
2024年2月11號：由於10:15-15:00重播《2023年度叱咤樂壇流行榜頒獎典禮》，所以停播一次。
2024年3月31號：由於13:15-13:45重播《兜轉卡塔爾》，呢個節目提早喺12:45-13:15播。
聲音編輯

聲音編輯（英文：sound design），又叫聲音設計，喺音樂業界，特別係喺音樂製作，係指喺作曲或者編曲嘅過程中運用音樂技術，以達致某種質感，特別係傳統樂器做唔到嘅質感；用到嘅技巧包括將段聲反轉、用各種嘅效果器、殘響、合成器、將普通嘅聲處理到變成效果等等。
電子音樂會涉及到聲音編輯，但係聲音編輯並唔限於一般人心目中嘅電子音樂；例如，電影音樂會用到，流行音樂亦會用到。
核素圖

核素圖（英文：Table of nuclides），係幅展示元素同位素嘅二維圖表。其中一維表示核素嘅中子數，另一維表示佢嘅質子數。
酸鹼反應

酸鹼反應（英文：Acid–base reaction），係指酸同鹼溝埋一齊產生嘅化學反應，主要會出現中和反應，出鹽同水。
吸收光譜學

吸收光譜學（英文：Absorption spectroscopy），係光譜學嘅分支，專門研究電磁輻射嘅吸收，用電磁波譜方式整理成吸收光譜。
光譜學

光譜學就係門用光譜分析物質嘅學問。唔同物質，會吸收，或者受刺激放出，特定波長嘅光或者電磁波。分析佢哋吸收或放射嘅光譜，就可以睇到一樣嘢裏頭有乜物質。呢兩類光譜即係吸收光譜同放射光譜。
吸收光譜

日光光譜黑綫，即吸收光譜。
吸收光譜，光譜上現象，電磁輻射光譜上呈現黑綫，皆因某啲頻率畀物質所吸收，即吸光。相反，物質發射頻率，就有發射光譜。
原子分子，會吸收特定電磁波頻率，亦電磁波波長。由吸數光譜，可以推斷返有乜物質。至常見用於恆星同行星光譜，極遠都有辦法知道星體成份。其他好似氣體、液體，可以照射佢得出光譜，睇吸收光譜知道成份，化學分析方法。呢個方法叫吸收光譜法，而呢門學問叫吸收光譜學。
憑吸收光譜亦發天文現象，亦成為研究宇宙模型契機。恆星成份有一定相似，然而睇吸收光譜，整體黑綫偏移，就發現紅移或藍移。普遍紅移現象，就即大部分星體互相遠離，呈現宇宙膨脹景象。吸收光譜紅移越勁，亦代表天體越遠越早。
發射光譜

發射光譜（英文：emission spectrum）係一嚿物質受到某啲能量刺激嗰陣射出嚟嘅一啲特定頻率嘅電磁輻射（包括可見光），而每隻化學元素都有佢特定嘅發射光譜。
恆星分類

恆星分類（英文：Stellar classification），係天文學入面類恆星嘅分類方法，主要係透過分析佢嘅光譜特徵，分成幾個光譜類型，再考慮埋絕對星等去判斷。
光譜類型

光譜類型（英文：Spectral class），係天文學嘅恆星分類主要用到嘅考慮因素，透過分析佢嘅光譜特徵，分成幾個類型。
吃貨橫掃港深珠

《吃貨橫掃港深珠》（英文：Operation Gourmet - Hong Kong-Shenzhen-Zhuhai）係香港無綫電視製作嘅遊埠節目，繼《吃貨橫掃曼谷》同《吃貨橫掃深圳》後第三輯作品，由彭慧中、林秀怡、梁凱晴、梁超怡、廖慧儀主持，介紹深圳、珠海嘅好去處，同介紹香港嘅餐廳着數福利。節目由2024年9月23號到10月11號逢禮拜一到五22:30到23:05喺翡翠台播出。

節目調動
2024年10月2號：由於19:00-20:40直播《香港同胞慶祝中華人民共和國成立七十五周年文藝晚會》，之後嘅節目順延播出，所以延後到22:40-23:15播出。
慣性

慣性（粵音：gwaan3 sing3；英文：inertia）喺物理學入面指物體「抗拒自身速度被改變」嘅特性，速率同方向都係傾向「抗拒改變」嘅。牛頓第一定律有詳細描述慣性。依條定律講，冇外力作用嘅時候，一嚿物體會保持靜止或者以恆定速度直線噉郁動。慣性係所有物體都有嘅屬性，無論佢哋係靜止定郁緊，佢哋都傾向會保持依個狀態，除非有外力施落去，例如摩擦力、重力或者人為推動呀噉。

慣性質量
睇埋：質量
慣性同質量息息相關。一嚿物體嘅質量越大，佢嘅慣性就越大。即係話，質量越大嘅物體就越難改變佢嘅郁動狀態。當人推郁一架靜止嘅車或者用腳踢一個足球，會發現要推郁一架車比較困難，噉係因為汽車質量大，慣性亦都大。
喺日常生活當中，慣性嘅例子周圍都搵得到。想像有個人坐住一架行駛緊嘅巴士，如果巴士突然急煞車，個人會因為慣性而向前傾。又例如，一個郁緊嘅足球會因為同地面有摩擦力而慢慢停低。如果冇咗摩擦力，個波將會無限噉向前郁，直到有外力干預為止。

歷史發展
睇埋：牛頓運動定律
慣性嘅概念可以追溯到古代哲學家同科學家。例如亞里士多德認為物體要保持運動必須不斷受到外力推動[未記出處或冇根據]。不過後來伽利略發現，其實物體只係因為摩擦力先會減慢同停止，佢指出冇摩擦力嗰時，物體會保持恆定嘅速度直線運動。艾碩·牛頓根據伽利略嘅發現，開展佢嘅牛頓運動定律，當中慣性仲係牛頓第一定律嘅核心概念。
慣性唔只係理論物理概念，仲對工程領域有重大影響。例如航天工程，要設計衛星同飛船時，設計師要諗埋慣性同質量嘅關係，確保衛星可以喺太空裡便自動保持軌道運行。而且慣性係研究嘅撞擊一個重要因素：撞車嗰陣啲物體會因為慣性而保持郁動方向，導致撞擊嗰股力加劇。
黃芷晴

黃芷晴（Adrian Wong，1991年5月1號—）係香港女藝人，前香港電視網絡藝員，阿爸阿媽係藝人黃日華同梁潔華（中文：梁潔華）。
朱敏希

朱敏希（藝名：KW，1987年6月15號—）係香港作曲家、作詞家、同唱作人，佢曾經幫多位知名嘅歌手整歌，包括有許廷鏗、李克勤、周深、關智斌、盧瀚霆、糖妹、同Shine等等。KW亦都曾嚮2018年以組合Myar成員嘅身份出道，之後宣布休團，並嚮2019年推出佢嘅個人作品《絕地求生》。
2020年，朱敏希同填詞人陳耀森合作嘅作品《隔離》得到好評，其中《隔離》更連續多個星期穩佔 Kkbox 本地榜日榜同週榜冠軍歌嘅位置。同年，由朱敏希作曲、關智斌演唱嘅《暫定》攞到叱咤樂壇十大歌曲嘅第七位。
2023年，朱敏希同網絡歌手Hailey L組成咗歌唱組合子飛魚，並嚮4月發佈佢哋嘅第一首作品《飛魚之信仰》。
新北市立新店高級中學

新北市立新店高級中學（英文：New Taipei Municipal Hsin Tien Senior High School，縮寫：HTSH），喺1992年成立，第一代代校名係臺灣省立新店高級中學，又叫做新店高中、新高。係間喺臺灣新北市新店區嘅市立高級中學。

學校史
呢間學校喺1992年成立，嗰陣嘅名叫做「臺灣省立新店高級中學」第一個校長係林生太先生。1995年成立咗音樂班。
2000年省立學校變咗隸屬，呢間學校改咗名做「國立新店高級中學」。
2013年 因應縣市升格，呢間學校改咗名做「新北市立新店高級中學」
2014年11月，呢間學校同日本千葉縣立國分高校簽訂咗姐妹校，12月同日本滋賀縣立米原高校簽訂咗姐妹校，2015年5月同馬來西亞吉隆坡循人中學簽訂咗姐妹校，2016年7月同韓國釜山養雲高校簽訂咗姐妹校。

校訓
新店高中嘅校訓係「愛與理想」。根據學校網站嘅資料，呢個校訓係由新店高中第一任校長林山太先生訂定嘅，希望可以吸引度優秀嘅學生入讀。
打域囂拔

打域囂拔（德文：David Hilbert；1862年1月23號—1943年2月14號）係德國數學家，奠定唔少現代數學理論，亦在此成爲研究現代物理嘅架生。
Hilbert 發現並發展咗一系列基本嘅思想，包括不變理論、變分學、交換代數、代數數論、幾何學基礎、運算子嘅譜理論同其喺積分方程嘅應用、數學物理學同數學基礎（特別係證明論）。佢接受並支持Georg Cantor嘅集合論同超限數。喺1900年，佢發表咗一套問題集，為20世紀嘅數學研究定下方向。
Hilbert 同佢嘅學生為建立數學嘅嚴謹性作出貢獻，並且發展咗現代數學物理學使用嘅重要工具。佢係證明論同數理邏輯嘅共同創立者之一。

早年同教育
希爾伯特係奧托同瑪麗亞·特蕾莎·希爾伯特（婚前姓埃爾特曼）嘅長子，亦係佢哋兩個仔女之中嘅唯一一個仔。佢老豆係縣法官，阿媽係商人個女。佢出世喺普魯士王國嘅普魯士省，可能係喺哥尼斯堡（根據希爾伯特自己講），又或者係喺哥尼斯堡附近嘅韋勞（1946年之後改名做[[茲納緬斯克]]）。佢老豆當時喺嗰度做嘢。佢阿爺叫做大衛·希爾伯特，都係法官，仲係位樞密顧問。佢阿媽瑪麗亞對哲學、天文學同質數都好有興趣，而佢老豆奧托就教佢普魯士嘅美德。佢老豆之後做咗城市法官，成家人就搬去咗哥尼斯堡。希爾伯特六歲嗰陣，佢個細妹伊莉絲出世。佢八歲先開始讀書，比平常遲咗兩年。
1872年年尾，希爾伯特入咗腓特烈中學（就係康德140年前讀過嗰間）；但係佢喺嗰度唔開心，就喺1879年年尾轉咗去更加重視科學嘅威廉中學（哥尼斯堡），1880年年頭喺嗰度畢業。畢業之後，1880年秋天，希爾伯特就入咗哥尼斯堡大學，又叫「阿爾貝蒂娜」。1882年年頭，赫爾曼·閔可夫斯基（比希爾伯特細兩年，都係哥尼斯堡人，但係去咗柏林讀咗三個學期）返咗哥尼斯堡，入咗大學。希爾伯特同呢個害羞但係有天分嘅閔可夫斯基建立咗一世嘅友誼。

事業生涯
1886年嘅希爾伯特1907年嘅希爾伯特
1884年，阿道夫·胡爾維茨由哥廷根來到哥尼斯堡做特級教授（即係副教授）。三個人之間開始咗一段又深入又多產嘅學術交流，特別係閔可夫斯基同希爾伯特，佢哋喺之後嘅學術生涯中會喺唔同時候互相影響。希爾伯特喺1885年攞到博士學位，佢嘅論文由費迪南·馮·林德曼指導，題目係「論特殊二元型嘅不變性質，特別係球諧函數」（德文：Über invariante Eigenschaften spezieller binärer Formen, insbesondere der Kugelfunktionen）。
希爾伯特由1886年到1895年喺哥尼斯堡大學做私講師（即係高級講師）。
1895年，菲利克斯·克萊因幫佢搵到哥廷根大學數學教授嘅職位。喺克萊因同希爾伯特嘅年代，哥廷根成為咗世界數學界嘅頂尖機構。佢喺嗰度一直做到退休。
哥廷根數學研究所。佢哋嘅新樓用洛克菲勒基金會嘅錢起嘅，1930年由希爾伯特同庫朗特開幕。

哥廷根學派
希爾伯特嘅學生包括赫爾曼·韋伊、國際象棋冠軍伊曼紐爾·拉斯克、恩斯特·策梅洛同卡爾·古斯塔夫·亨佩爾。約翰·馮·諾伊曼係佢嘅助手。喺哥廷根大學，希爾伯特身邊有一班20世紀最重要嘅數學家，好似艾米·諾特同阿隆佐·邱奇咁。
佢喺哥廷根有69個博士生，好多之後都成為咗有名嘅數學家，包括（括號入面係論文年份）：奧托·布盧門塔爾（1898）、菲利克斯·伯恩斯坦（數學家）（1901）、赫爾曼·韋伊（1908）、理查·庫朗特（1910）、埃里希·赫克（1910）、胡果·斯坦豪斯（1911）同威廉·阿克曼（1925）。喺1902年到1939年之間，希爾伯特係當時最重要嘅數學期刊《數學年鑑》嘅編輯。佢喺1907年當選為美國國家科學院嘅國際成員。

私人生活
1932年之前嘅凱特·希爾伯特同康斯坦丁·卡拉特奧多里
希爾伯特同佢老婆凱特·耶羅施（1892年）弗朗茨·希爾伯特
1892年，希爾伯特同凱特·耶羅施（1864-1945）結咗婚。凱特係一個哥尼斯堡商人個女，「一個直率、有自己主見嘅後生女仔，個性同希爾伯特好襯」。佢哋喺哥尼斯堡嗰陣生咗個仔，叫做弗朗茨·希爾伯特（1893-1969）。弗朗茨一世都受精神病困擾，後來入咗精神病院，希爾伯特就話：「由而家開始，我要當自己冇仔。」佢對弗朗茨嘅態度令凱特好傷心。
希爾伯特覺得數學家赫爾曼·閔可夫斯基係佢「最好、最真嘅朋友」。
希爾伯特係加爾文主義徒，喺普魯士福音教會受洗同大。佢之後離開咗教會，成為咗不可知論者。佢亦都主張數學嘅真理係獨立於上帝或者其他「先天」假設存在嘅。
當伽利略·伽利萊因為冇堅持自己嘅信念而喺日心說上畀人批評嘅時候，Hilbert反對：「但係[伽利略]唔係傻嘅。只有傻佬先會相信科學真理需要殉道；呢啲喺宗教上可能有必要，但係科學結果會喺適當嘅時候證明自己嘅。」

後期生涯
就好似愛因斯坦咁，希爾伯特同柏林學派最有聯繫，呢個學派嘅主要創始人都係喺格廷根跟希爾伯特讀書嘅（庫爾特·格雷林、漢斯·賴興巴赫同瓦爾特·杜比斯拉夫）。
大約1925年，希爾伯特患上咗惡性貧血，呢種當時無得醫嘅維他命缺乏症，主要症狀係疲勞。佢嘅助手尤金·維格納形容佢「極度疲倦」，「睇起嚟好老」，就算最後確診同接受治療之後，佢「喺1925年之後就唔再係個科學家喇，更加唔係以前嗰個希爾伯特」。
希爾伯特喺1932年當選為美國哲學學會嘅成員。
希爾伯特親眼目睹納粹喺1933年清洗格廷根大學嘅好多著名教職員。被迫離開嘅包括赫爾曼·韋爾（1930年希爾伯特退休後繼任佢嘅教席）、艾米·諾特同埃德蒙·蘭道。其中一個要離開德國嘅係保羅·伯奈斯，佢同希爾伯特喺數學邏輯方面有合作，仲同佢合著咗重要嘅著作《數學基礎》（最後分別喺1934同1939年出版兩卷）。呢本書係希爾伯特同阿克曼寫嘅1928年嘅《數學邏輯原理》嘅續集。赫爾曼·韋爾嘅繼任者係赫爾穆特·哈塞。
大約一年之後，希爾伯特出席一個晚宴，坐喺新教育部長貝恩哈德·魯斯特隔籬。魯斯特問：「數學研究所真係因為啲猶太人走咗而受咁大影響咩？」希爾伯特答：「受影響？佢根本就唔存在喇，係咪？」

逝世
希爾伯特嘅墓碑：「我哋必須知道我哋終將知道」
希爾伯特喺1943年去世嘅時候，納粹已經差唔多完全重組咗大學嘅教職員，因為好多原本嘅教職員都係猶太人或者同猶太人結婚。希爾伯特嘅葬禮只有唔到十幾個人出席，其中只有兩個係學術界同行，包括理論物理學家阿諾德·索末菲，佢都係嚟自哥尼斯堡。希爾伯特去世嘅消息幾個月之後先廣為人知。
佢格廷根墓碑上嘅墓誌銘係佢1930年9月8日喺德國科學家同醫生協會嘅退休演講結尾時講嘅名句。呢啲說話係回應拉丁格言：「Ignoramus et ignorabimus」（我哋唔知道，我哋亦將永遠唔會知道）：
Template:Verse translation
喺希爾伯特喺1930年德國科學家同醫生協會年會上講呢句說話嘅前一日，庫爾特·哥德爾喺同期舉行嘅認識論會議嘅圓桌討論中初步公布咗佢嘅不完備定理。哥德爾不完備定理證明就算係皮亞諾算術呢啲基礎證明公理系統都係自相矛盾，或者包含咗喺系統之內無法證明或反證嘅邏輯命題。
程天放

程天放（1899年2月22號—1967年11月29號），字佳士，號少芝，江西南昌人。係中華民國嘅外交官、政治人同教育家，亦係國民政府嘅首任駐德大使。
堅尼地道

堅尼地道（粵拼：gin1 nei4 dei6 dou6；英文：Kennedy Road），又叫做二馬路（粵拼：ji6 maa5 lou6），連住香港灣仔同埋中環，係香港島半山區一條主要道路，係為咗紀念第七任香港總督堅尼地而命名嘅。

簡介
堅尼地道東面連住皇后大道東，西面連住上亞厘畢道及花園道，依山而建，但響大部路段都係平坦嘅，淨係接近同皇后大道東交界嘅一段路係斜路。響接近花園道附近呢，有山頂纜車天橋橫跨堅尼地道，但係佢嘅高度令到雙層巴士過唔到。堅尼地道一帶大部份都係住宅區，亦都有唔少學校。

歷史
堅尼地道係香港繼皇后大道之後起嘅第二條主要道路，所以當時亦都叫做「二馬路」。香港日治時期嗰陣，堅尼地道曾經被人改個名做「東大正通」。1970年代末期呢，合和實業興建合和中心，入便有升降機連住皇后大道東出口及堅尼地道出口，令到來往兩地的市民唔洗再用十幾層嘅樓梯上落。呢樣嘢亦都令到嗰陣中華巴士唯一服務堅尼地道嘅17號線停辦。

交通
28號小巴會行晒成條路，乘客可以響沿途任何地方落車。去近住紅棉路同花園道嗰面嘅堅尼地道，可以搭12A、23、23B、40同103巴士，或者1A小巴。
皇后大道西

皇后大道西（Queen's Road West）係香港香港島西營盤同石塘嘴一條路，亦係皇后大道最西嗰段，西面連住德輔道西同堅彌地城海旁交界，東面連住皇后大道中同文咸東街交界。
皇后大道中

皇后大道中（Queen's Road Central）係香港香港島中環一條路，亦係皇后大道中間嗰段，西面連住皇后大道西同文咸東街交界，東面連住德輔道中同金鐘道交界。
德輔道西

德輔道西係香港島西北部嘅一條主幹線行車馬路，嚮堅尼地城堅彌地城海旁起到上環干諾道西，沿途係咸魚街、海味街一帶，而家重未有港鐵，不過政府已經拍板落實起緊。
德輔道西嚮西環電車路，係平路，南面可以走上半山區，而向北走就係維多利亞港。以前德輔道西嚮海皮邊邊，因為填海，家下係陸地，周圍都係高樓大廈或者唐樓。
德輔道西同德輔道中一樣，係以香港第十任港督德輔命名。
泰克拉·尤涅維奇

泰克拉·尤涅維奇（1906年6月10號—2022年8月19號），波蘭長壽女性，超級人瑞，據健力士世界紀錄大全記載，佢足足生存咗116年2個月又9日。
2022年8月19號，佢死於自然衰老，佢死後，所有生於1900年代嘅波蘭人都已經死咗。
干諾道中

干諾道中（英文：Connaught Road Central）係香港一條路，喺香港島中環一帶，原本喺填地海邊，後尾再填海，就變內陸。佢向上環伸延，叫干諾道西。干諾道中與干諾道西，合稱干諾道。
干諾道中近租庇利街交界以西起咗條行車天橋，叫林士街天橋；橫跨畢打街路口就起咗條地底行車隧道，叫畢打街隧道。干諾道中部份路段舊時係4號幹線一部份，直到2019年中環及灣仔繞道通車後畀佢取代。

名
干諾道個名係由干諾公爵而命名。干諾公爵係當時嘅太子，佢當時由印度返去英京倫敦，順便去訪港，主持填海典禮。《香港雜記》有講「一千八百九十年⋯⋯三月卅一號，英國太子偕夫人，由印度囘京順道遊港⋯⋯適是時塡海舉行，四月二號，太子親爲之下石，猶有天子親耕，皇后親蠶遣意。於是車君打起而言，曰：『港人久慕太子恩威，今者有勞貴手，他日者履道坦坦，當名以太子之名，不忘其始。』」
干諾道西

干諾道西（英文：Connaught Road West）係香港一條路，喺香港島上環一帶。佢原本喺填地嘅海邊，不過後尾再填海，就變做內陸。佢駁住喺中環嘅干諾道中，而干諾道中同干諾道西兩條一齊，合稱叫做干諾道。

名
干諾道以干諾公爵命名。干諾公爵係當時太子，當時由印度返英京倫敦，順道訪港。佢主持填海典禮。《香港雜記》有講「一千八百九十年⋯⋯三月卅一號，英國太子偕夫人，由印度囘京順道遊港⋯⋯適是時塡海舉行，四月二號，太子親爲之下石，猶有天子親耕，皇后親蠶遣意。於是車君打起而言，曰：『港人久慕太子恩威，今者有勞貴手，他日者履道坦坦，當名以太子之名，不忘其始。』」
花園道

花園道（英文：Garden Road）係香港島嘅一條落山大車道，由香港動植物公園山上鏟落去金鐘道，係長命斜，香港政府否認係交通黑點。途經花園道嘅車嚟自馬己仙峽道、羅便臣道、己連拿利、上亞厘畢道等幾條街。
中環及灣仔繞道

中環及灣仔繞道（粵拼：zung1 waan4 kap6 waan1 zai2 jiu5 dou6；英文：Central-Wan Chai Bypass）通稱中環灣仔繞道，係香港一條主要幹道，約4.5公里長，駁上環林士街天橋去東區走廊炮台山出口，三線雙程分隔行車，2019年1月20號通車，而繞道中環出口駁上林士街天橋嘅西行路段就響同年2月24號通車。繞道主要路段係長3.7公里嘅中環及灣仔繞道隧道（英文：Central-Wan Chai Bypass Tunnel）。中環及灣仔繞道通車後，取代咗干諾道中、夏慤道、告士打道同維園道，做4號幹線一部份。
中環及灣仔繞道兜過好繁忙嘅中環地區，起響中環同灣仔填海區上面，並會有交匯處接住中環、灣仔同銅鑼灣。原先設計係包括一條2.3公里長嘅六線行車隧道穿過中環新填海區、添馬艦同香港會議展覽中心，再用馬路同天橋，駁去東區走廊，最後成條路都改用隧道。
中環（交易廣場）巴士總站

中環（交易廣場）巴士總站（英文：Central (Exchange Square) Bus Terminus）位於香港中西區中環干諾道中交易廣場地下，1985年開。
一般職系處

一般職系處（英文：General Grades Office, GGO）係香港政府公務員事務局嘅內部機構，負責管理行政主任、文書主任、文書助理、私人秘書等屬於一般職系嘅公務員，由首長級薪級第3點（D3）嘅一般職系處長主管，處長亦係一般職系公務員嘅職系首長，由政務職系或者行政職系出身嘅公務員出任。

歷史
一般職系公務員早期由首席助理銓敍司負責管理，之後改由同樣屬於首長級薪級第2點嘅高級首席行政主任負責管理。1993年7月，香港政府喺公務員事務科入面設立D3級嘅一般職系處長職位，作為一般職系公務員嘅職系首長，首任處長係當時嘅副公務員事務司黎蕭寶珍。到咗1994年，公務員事務科正式成立一般職系處。一般職系處而家設有行政職系組、文書及秘書職系組、培訓及發展組同埋公務員考試組，負責超過三萬個一般職系公務員嘅招聘、管理同培訓。政務職系亦都屬於一般職系，但係職級高於其它一般職系（最高可以升到D8級常任秘書長），唔歸入一般職系處管理。
民政事務專員

民政事務專員係香港民政事務總署各區民政事務處嘅主管，亦係香港政府派駐落地區層面嘅最高級公務員，一般由首長級丙級政務官出任，個別由高級首席行政主任出任，職級屬於首長級薪級第2點。自2024年政府推行「完善地區治理」後，民政事務專員亦兼任嗰區嘅區議會主席。

沿革
1968年香港政府參考新界實行嘅理民府理民官（District Officer）制度，將港九市區劃分做10個區，即係西區、中區、灣仔區、東區、深水埗區、旺角區、油尖區、九龍城區、黃大仙區同觀塘區，實行民政主任計劃，每區設民政署 （City District Office），以市區民政主任（City District Officer）為首長。1982年10月1號地方行政計劃正式實施，理民官同埋民政主任統一叫做政務專員（英文叫District Officer）；1997年7月1號中文名再改做民政事務專員。

爭議
喺2019年區議會選舉後，由於民主派議員喺18區區議會攞到大多數民選議席，令到民主派成功控制多區區議會。之後，民主派喺區議會會議上多次提出唔同動議或議案，都被多區嘅民政事務專員故意阻撓或反對，令議案或會議冇辦法順利通過，因此畀市民同區議員質疑身為公務員嘅民政事務專員有冇盡忠職守，係唔係政治唔中立，偏袒香港政府同親中派。
荃灣西站

荃灣西站（粵拼：cyun4 waan1 sai1 zaam6；英文：Tsuen Wan West Station）係港鐵屯馬綫嘅一個車站，佢喺荃灣海旁，係九龍南綫通車前西鐵綫唯一一個地底車站。
雖然荃灣西站唔係接駁港鐵荃灣綫荃灣站嘅車站，但係兩個站之間有專線小巴95K連接（用八達通或者屯門－南昌全月通可以免費由屯馬綫轉車），如果行嘅話就大概要行15到20分鐘。

車站樓層
荃灣西站係一個地底車站，靠近荃灣海濱。大堂設喺地底一層，兩個側式月台設喺地底二層。另外，喺1號月台左邊嘅牆後面，設有一條軌道，用嚟泊工程車。本站亦已經預先整定畀上蓋物業發展嘅基座。
1一樓
出C
C3、C4、C5出口、行人天橋

車站月台
荃灣西站設有兩個側式月台，設計同上環站同埋坑口站相同。其中1號月台往屯門方向，而2號月台往烏溪沙方向。月台用深紅色做主要顏色，顯得比其他車站陰暗。

接駁交通
荃灣西站承襲咗原本荃灣碼頭嘅巴士總站。所以可以算係一個交通樞紐。呢處嘅巴士小巴主要行荃灣新市鎮路綫，即係去荃灣、葵涌同青衣島。
荃灣西站上蓋設有荃灣西站公共運輸交匯處，係11條巴士線總站，另車站D出口設有95K專線小巴站頭。車站附近嘅荃灣運輸大樓亦設有6條小巴路線總站。
雖然荃灣碼頭隨住水上交通沒落變到無咁重要，仍然有街渡去其他地方。
九巴
31 - 荃灣西站 ↺ 石籬
33 - 荃灣西站 - 油塘（淨係喺平日提供服務，經九龍灣商貿區）
33A - 旺角（柏景灣）↔ 荃灣（如心廣場）
33B - 荃灣西站 - 油塘（假日服務，經觀塘道）
34 - 葵盛（中）↔ 灣景花園
36 - 荃灣西站 ↺ 梨木樹
39A - 荃灣西站 ↺ 荃威花園
40P - 荃灣（如心廣場）↔ 觀塘碼頭
43 - 長康 ↔ 荃灣西站
43B - 長青 ↔ 荃灣西站
43P - 荃灣西站 ↔ 香港科學園（淨係喺平日繁忙時間提供服務）
43X - 荃灣西站 ↔ 耀安
46S - 顯徑 ↔ 荃灣西站（淨係喺平日繁忙時間提供服務）
48P - 火炭駿洋邨 ↔ 青龍頭（淨係喺平日繁忙時間提供服務）
51 - 荃灣（如心廣場）↺ 上村
53 - 元朗（東） ↔ 荃灣（如心廣場）
61P - 荃灣站 ↔ 掃管笏（淨係喺平日繁忙時間提供服務）
73P - 大美督 ↔ 荃灣（如心廣場）（經葵芳）（淨係喺平日繁忙時間提供服務）
73X - 富善 ↔ 荃灣（如心廣場）
234A - 荃灣西站 ↔ 浪翠園
234B - 荃灣西站 ↔ 浪翠園（經青山公路）
268M - 峻巒 ↔ 荃灣西站
278X - 上水 ↔ 荃灣（如心廣場）
290 - 彩明 ↔ 荃灣西站
290A - 彩明 ↔ 荃灣西站（停秀茂坪、順利）
290B - 將軍澳工業邨 ↔ 荃灣西站（經消防及救護學院，淨係喺平日繁忙時間提供服務）
290X - 康城站 ↔ 荃灣西站（停安達、安泰）
N290 - 康城站 ↔ 荃灣西站（停坑口、秀茂坪）（通宵服務）
城巴
930 - 荃灣西站 ↔ 會展站（經銅鑼灣）
930A - 荃灣西站 → 會展站（只限平日繁忙時間服務）
930X - 荃灣（愉景新城） ↔ 銅鑼灣（摩頓台）
933 - 荃灣西站 ↔ 西灣河（太安街）（只限平日繁忙時間服務）
N930 - 荃灣（愉景新城） ↔ 銅鑼灣（摩頓台）（經大窩口、葵芳）
龍運巴士
A31 - 荃灣（如心廣場） ↔ 機場（地面運輸中心）
NA31 - 荃灣（如心廣場） ↔ 港珠澳大橋香港口岸
新界專線小巴
86 - 荃灣西站 ↔ 石籬（梨貝街）
87K - 荃灣西站 ↔ 葵芳站
95 - 荃灣中心 ↺ 荃灣西站
95K - 荃灣西站 ↔ 荃灣站（八達通轉乘優惠）
96P - 荃灣西站 ↔ 麗城花園（只限每日早上繁忙時間服務）
97 - 華景山莊 ↔ 荃灣西站
99 - 海濱花園 ↔ 荃灣西站（八達通轉乘優惠）
141 - 三聖 ↔ 荃灣西站
301 - 祈德尊新邨 ↺ 荃灣站
301M - 荃灣西站 ↺ 荃灣站（只限每日早上繁忙時間服務）（八達通轉乘優惠）
渡輪
珀麗灣客運：荃灣西站 ↔ 馬灣珀麗灣
市區的士站

利用狀況
荃灣西站遠離荃灣市中心同埋荃灣站一帶，再加上當時九廣西鐵車費貴，所以初期使用量低。
其後，九鐵公司推出月票計劃，平過巴士車費嚟吸引乘客使用，令更多乘客改用九廣西鐵，例如專線小巴路線87K及95K同九廣西鐵提供適用於八達通及九廣西鐵月票嘅免費轉乘優惠，由於87K及95K線小巴分別直達葵芳及荃灣市中心，因此吸引更多乘客喺嗰個站轉兩條小巴線，令該站使用量稍有改善。不過港鐵方面於2008年3月1號，取消87K專線小巴嘅轉乘優惠。
自從萬景峯入伙，以及荃新天地等商場啟用後，同珀麗灣至荃灣渡輪服務開辦後，人流輕微上升。後來，隨住上蓋海之戀同埋海之戀商場落成同入伙，車站人流進一步上升。

車站歷史
荃灣西站原本喺舊荃灣碼頭，起車站嗰陣拆咗嚟方便填海。

地鐵荃灣西站
内文：荃灣綫 § 地下鐵路的誕生及早期系統
荃灣綫係1970年研究起地鐵時最早計劃嘅4條路線之一，落成後設計同初期規劃好大分別，主要係車站名同位於新界嘅車站建設。計劃嘅總站荃灣西站係起喺荃灣站西面荃景圍山谷，以便未來延伸至屯門，但喺《屯門新市鎮計劃》當時指出造價太高，加上乘客量同埋荃灣西站收地問題，所以擱置有關計劃。
西鐵綫荃灣西站所在地唔係原先地鐵荃灣綫計劃嘅荃灣西站選址，而係荃灣新填海地區。除此之外，荃灣站至荔景站一段最初設計係起喺地底，唔係現家咁起喺高架橋之上，更改設計嘅原因係要遷就荔景站，避免車站離地面太深，影響效率。